RESOLUCIÓN do 17 de marzo de 2008 pola que se convoca un curso sobre dilixencias policiais penais no ámbito da seguridade viaria.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 28/03/2008

Dentro das actividades programadas para o ano 2008, en colaboración co Concello de Vigo, en virtude do convenio de formación asinado entre a Academia Galega de Seguridade Pública e o Concello de Vigo, anúnciase a celebración dun curso sobre dilixencias policiais penais no ámbito da seguridade viaria, que deberá desenvolverse conforme as seguintes bases:
Obxectivos.
Actualizar e reciclar a competencia das policías locais en materia de investigación do delito e aseguramento dos presuntos responsables.
Destinatarios.
O curso vai dirixido aos membros do corpo de policía local, funcionarios de carreira, do Concello de Vigo, para os que se reserva un mínimo dun 50% das prazas, cubrindo o resto del con solicitantes doutros corpos de policía local que cumpran os mesmos requisitos, tendo preferencia os dos concellos próximos a Vigo.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de abril ás 14.00 horas.
3. As instancias dos solicitantes que non pertenzan ao Concello de Vigo, deberán enviarse á Academia Galega de Seguridade Pública (fax: 886 20 61 22), avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Os solicitantes que pertenzan ao corpo de Policía Local do Concello de Vigo deberán facer a súa solicitude a través da Academia de Formación de Policía Local do Concello de Vigo.
Datas.
O curso desenvolverase durante os días 14, 15, 16 e 17 de abril de 2008.
O horario será das 16.00 ás 21.00 horas, cunha duración de 20.00 horas lectivas.
Contido.
-Xurisdición e competencia no ámbito penal.
-As partes no proceso penal.
-O obxecto do proceso penal.
-A investigación do delito.
-Os procesos penais especiais.
Selección.
Os membros do corpo da Policía Local do Concello de Vigo serán seleccionados pola Xefatura da Policía Local do Concello de Vigo, e aos restantes seranlles de aplicación os criterios do proceso de selección dos cursos da Agasp (non ter feito este curso, menor número de cursos, antigüidade, grupo de pertenza, etc.).
Relación de admitidos.
A relación de admitidos farase publica o día 10 de abril a partir das 14.00 horas, pola Academia Galega de Seguridade Pública, os interesados poden coñecer e confirmar a súa asistencia chamando aos teléfonos 886 206 109/10/18/24 (Agasp) e na páxina web
http://agasp.xunta.es.
Lugar.
O curso desenvolverase na aula de formación da Policía Local do Concello de Vigo.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada e superen as correspondentes probas de coñecementos.
Modificacións.
Tanto a Academia Galega de Seguridade Pública como o Concello de Vigo, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 17 de marzo de 2008.
P.S. (Disposición primeira Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "06000D012P104.PDF"